РЕШЕНИЕ  
№ 138 - МИ  
Костенец, 21.10.2019г.

ОТНОСНО: Определяне на членовете на Общинска избирателна комисия Костенец, които ще имат достъп до помещението - стая 36, етаж 4, в което ще се съхраняват и разпределят получените от Областна администрация – София област хартиени бюлетини, изборни книжа и материали при произвеждане на изборите за общински съветници и за кметове на 27 октомври 2019 г. в община Костенец.

На основание чл.87, ал.1, т.1 от ИК, решение № 993-МИ от 07.09.2019 г. на ЦИК  и заповед № РД-04-409/20.09.2019 г. на Кмета на Община Костенец,

**ОИК - Костенец**

**Р Е Ш И :**

1.Определя всички членове на Общинска избирателна комисия Костенец заедно, във всеки случай най-малко трима от тях от три различни партии, коалиции и във всеки случай, последните трима в присъствието на председателя и секретаря на ОИК Костенец да имат достъп до помещението - стая 36, ет.4, определено съгласно  заповед № РД-04-409/20.09.2019 г във връзка със заповед №РД-04-429/30.09.2019г. на Кмета на Община Костенец , в което ще се съхраняват хартиените бюлетини, изборните книжа и материалите от момента на получаването им до предаването на секционните избирателни комисии за произвеждане на изборите за общински съветници и за кметове на 27 октомври 2019 г. в община Костенец.

Списъкът с всички членове на Общинска избирателна комисия Костенец е неразделна част от настоящото решение.

За всеки достъп на членове на Общинска избирателна комисия Костенец , посочено по-горе , ще се  съставя отделен протокол за осъществения достъп до помещението , номерацията на който протокол започва от номер 1 , срещу саморъчно изписани имената на членовете на ОИК и подписи , носи датата на съставянето му , часа на влизане  и часа на излизане ,  неразделна част от настоящото решение .

Решението на общинската избирателна комисия може да се оспорват в тридневен срок от обявяването му пред Централната избирателна комисия по реда на чл. 88 от ИК.

Председател: Александра Иванова Герева;

Секретар: Руменка Петрова Паунова